Die vakbond Solidariteit gaan Dinsdagmiddag te midde van sy hofsaak met die departement van korrektiewe dienste (DKD) ŉ alternatiewe model vir regstellende aksie bekend maak. Volgens Solidariteit gaan die bekendstelling by die “onvoltooide brug” op die Helen Suzman-deurpad plaas. Soos dié “onvoltooide brug” is Suid-Afrika se hoofstuk oor regstellende aksie nog nie klaar geskryf nie.
Rugby is koning! Of is dit nog? Vir baie Suid-Afrikaners is rugby wel koning, en het dit ’n ingebedde deel van die kultuur geword wat dikwels met ’n vleisie op die kole en ’n heerlike kuier gepaard gaan.
Rugby het deel van ’n wyer verwysingsveld geword. Min Suid-Afrikaners sal vandag nie weet wat dit beteken as die politieke analis skryf dat Zuma vir Ramaphosa die een “hospitaal-paas” na die ander laat loop het nie.
In ’n gemoedeliker omgewing het gemeenskapsradiostasies soms met hul plaaslike rugbybonde ooreengekom om plaaslike rugbywedstryde uit te saai. Tot die SAUK dit op ’n dag duidelik maak dat die uitsaairegte wat die openbare uitsaaier aangeskaf het, ook wedstryde insluit wat die SAUK nie beplan om uit te saai nie. Skielik sit veral plattelanders wat ver van hul bonde se hoofkwartier woon, afgesluit van die rugby wat hulle na aan die hart lê.
Selfs die Vrystaat en ander semi-plattelandse bonde ken dit. Die wedstryde word dikwels nie uitgesaai nie, en word dit wel uitgesaai, is die lyn na Bloemfontein net te gereeld poegaai. ’n Siek Vrystaatse rugby-ondersteuner kon by geleentheid ’n wedstryd tussen die Vrystaat en die Haaie slegs “volg” deur op ’n Zoeloestasie daarna te luister, en so darem ’n idee van die telling kry.
Vir groot dele van die bevolking wat as die teikenmark vir rastransformasie moet dien, is betaal-TV nie eens ’n droom nie. Hulle bly dus tot ’n groot mate geïsoleer van die bemarking van die spel rugby.
Die SAUK vind wel die befondsing vir die uitsaai van ’n rits sokkerwedstryde, en op die oomblik word heelwat internasionale krieketwedstryde van die Proteas van begin tot einde uitgesaai. Afrikaans word wel liederlik afgeskeep met die feitlik uitsluitlike gebruik van Engels en ’n bietjie fanagalo (vermoedelik Xhosa).
El wil rugby kyk. Ek wil F1 kyk. Nou moet ek die duurste DSTV pakket betaal. Sokker word uitgesaai op pakkete op DSTV wat die helfte en soms nog minder kos as die premium pakket. Ek is oortuig daarvan dat die premium pakket die ander moet dra (lees subsidieer), en juis daarom is DSTV nie gewillig om die “betaal soos jy kyk” konsep toe te pas nie. #DSTV prices must fall!
Ek dink Zuma is hierdie keer reg – hy gaan nie ministers aanstel of ontslaan nie – dit is die Zuptas se werk.